เมื่อมาพบแพทย์ หากไม่เคยได้รับการรักษามาก่อน และเป็นมาในระยะไม่เกิน 2 สัปดาห์ แพทย์อาจจะลองรักษาแบบแผลธรรมดาก่อน หากไม่หาย หรือมีประวัติเป็นมานาน แพทย์จะพิจารณาตัดชิ้นเนื้อมาตรวจทางพยาธิวิทยา การ ตัดชิ้นเนื้อเพื่อตรวจนี้ไม่น่ากลัว แพทย์จะฉีดยาชา และตัดชิ้นเนื้อขนาดเล็ก และเย็บแผล ซึ่งมักใช้เวลาไม่เกิน 30 นาที ทำเสร็จแล้ว สามารถรับประทานอาหารได้ปกติ และกลับบ้านได้ และจะนัดมาฟังผลชิ้นเนื้อ ภายในระยะเวลา 1 สัปดาห์ ระหว่างนี้ ผู้ป่วยควรจะหยุดปัจจัยเสี่ยงทั้งหมด และทำความสะอาดช่องปาก ด้วยการบ้วนปากด้วยน้ำเกลือ หลังอาหารทุกมื้อหากผลการตรวจไม่พบว่าเป็นเนื้อร้าย แพทย์จะให้การรักษาด้วยยาต่อ รวมทั้งนัดผู้ป่วยมาติดตามการรักษา ในบางกรณี อาจจำเป็นต้องตัดชิ้นเนื้อซ้ำ  หากติดตามการรักษาแล้วพบว่า แผลไม่ดีขึ้น